ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 25. augusta  2004
								K materiálu č. 17820/2004
								K bodu č. 2

S T A N O V I S K O
k návrhu  zákona,  ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov  a o zmene zákona Slovenskej národnej rady č. 544/1990 Zb. o miestnych poplatkoch v znení neskorších prepisov - k novému zneniu ________________________________________________________________

I.

Návrh zákona, ktorým sa mení a dopĺňa zákon č. 223/2001 Z. z . o odpadoch a o zmene a doplnení niektorých zákonov v znení neskorších predpisov a o zmene zákona Slovenskej národnej rady č. 544/1990 Zb. o miestnych poplatkoch v znení neskorších prepisov predkladá na rokovanie vlády Slovenskej republiky minister životného prostredia Slovenskej republiky László Miklós. 

II.

      Cieľom predkladaného návrhu zákona je prebratie smernice EP a Rady 2002/96/ES o odpade z elektrických a elektronických zariadení a smernice EP a Rady o obmedzení používania niektorých nebezpečných látok v elektrických a elektronických elektrozariadeniach. 

Predmetný návrh bol prerokovaný v Legislatívnej rade vlády Slovenskej republiky 10. augusta 2004.

III.

          Legislatívna rada vlády Slovenskej republiky prerokovala tento návrh zákona s tým, že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

     Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (30 pripomienok) boli do návrhu zákona zapracované a odporúča vláde SR návrh  zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene zákona Slovenskej národnej rady           č. 544/1990 Zb. o miestnych poplatkoch v znení neskorších prepisov schváliť v predloženom znení. 

Bratislava  23. augusta 2004
Vypracovala: E. Eškutová

									Štefan G r m a n
									generálny riaditeľ
                                                                                     sekcie vládnej legislatívy